
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 492 

9 Ιουνίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κίνηση διαδικασίας σύνταξης και καθορισμός ορίων 
περιοχής Σχεδίου Χωρικής και Οικιστικής Οργάνω¬ 
σης Ανοικτής Πόλης (Σ.Χ.Ο.Ο.Α.Π.) Δήμου Επιδαύ- 


ρου του Νομού Αργολίδος. 1 

Καθορισμός οικοδομικής και ρυμοτομικής γραμμής 
στον οικισμό Πλάκας του Δήμου Λεωνιδίου. 2 


Αναγνώριση οδού στο Δημοτικό Διαμ/σμα Μελενικι- 
τσίου του Δήμου Σκοτούσσας Ν. Σερρών που συν¬ 
δέει τον οικισμό Μελενικιτσίου με την Διεθνή οδό 
Σερρών - Προμαχώνα, σαν κύρια Δημοτική, σύμ¬ 
φωνα με τις διατάξεις της παρ. 2 του άρθρου 1 του 
Π. Δ/τος της 24.5.1985 (ΦΕΚ 270Δ/85). 3 


ΑΠΟΦΑΣΕΙ Σ 

Αριθ. 805 (1) 

Κίνηση διαδικασίας σύνταξης και καθορισμός ορίων πε¬ 
ριοχής Σχεδίου Χωρικής και Οικιστικής Οργάνωσης 
Ανοικτής Πόλης (Σ.Χ.Ο.Ο.Α.Π.) Δήμου Επιδαύρουτου 
Νομού Αργολίδος. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τον Ν.2503/1997 (Φ.Ε.Κ. 107 Α) «Διοίκηση, οργάνω¬ 
ση, στελέχωση Περιφέρειας, ρυθμίσεις θεμάτων για την 
τοπική Αυτοδιοίκηση». 

2. Τις διατάξεις του άρθρου 3 παρ. 1 του Ν.1337/1983 
(Φ.Ε.Κ. 33 Α) «Επέκταση πολεοδομικών σχεδίων, Οικιστι¬ 
κή ανάπτυξη και σχετικές ρυθμίσεις». 


3. Τις διατάξεις του άρθρου 4 παρ. 10 του Ν.2508/1997 
(Φ.Ε.Κ. 124 Α) «Βιώσιμη οικιστική ανάπτυξη των πόλεων 
και των οικισμών της χώρας και άλλες διατάξεις». 

4. Τις διατάξεις του Ν.2831/2000 άρθρο 29 (Φ.Ε.Κ. 140 
Α) «Τροποποίηση των διατάξεων του Ν.1577/1985 και άλ¬ 
λες πολεοδομικές ρυθμίσεις». 

5. Τον Ν.3044/2002 (Φ.Ε.Κ. 197Α) όπως ισχύει. 

6. Τις διατάξεις του άρθρου 29 Α του Ν.1558/1985 
(Φ.Ε.Κ. 137 Α) «Κυβέρνηση και κυβερνητικά όργανα». 

7. Τις διατάξεις των άρθρων 4 και 5 του Ν.2508/1997 
«περί αρμοδιότητος έγκρισης μελετών ΓΠΣ και ΣΧΟΟΑΠ» 

8. Την υπ’ αριθμ. 87/2001 απόφαση του Δημοτικού Συμ¬ 
βουλίου του Δήμου Επιδαύρου για την κίνηση διαδικα¬ 
σίας σύνταξης μελέτης Σχεδίου Χωρικής και Οικιστικής 
Οργάνωσης Ανοικτής Πόλης (Σ.Χ.Ο.Ο.Α.Π.) του Δήμου 
Επιδαύρου και τον συνοδεύοντα αυτήν χάρτη σε κλίμακα 
1 : 50000 όπου απεικονίζονται τα όρια του Δήμου. 

9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού ή του προϋπολογισμού του οι¬ 
κείου ΟΤΑ, αποφασίζουμε: 

Την κίνηση της διαδικασίας σύνταξης Σχεδίου Χωρικής 
και Οικιστικής Οργάνωσης Ανοικτής Πόλης (Σ.Χ.Ο.Ο.Α.Π.) 
στην περιοχή εντός των ορίων του Δήμου Επιδαύρου 
όπως αυτά απεικονίζονται στον συνημμένο χάρτη σε κλί¬ 
μακα 1 : 50.000 που αποτελεί αναπόσπαστο στοιχείο της 
απόφασης αυτής. 

Ο συνολικός χρόνος εκπόνησης της μελέτης να μην 
υπερβαίνει τους δώδεκα (12) μήνες. 

Η παρούσα απόφαση με τον συνημμένο χάρτη σε κλίμα¬ 
κα 1 : 50.000 υπογεγραμμένο από την Γ.Γ.Π. Πελοποννή- 
σου να δημοσιευτεί στην Εφημερίδα της Κυβερνήσεως. 

Τρίπολη, 27 Μάίου 2004 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 

Αριθ. 1162 (2) 

Καθορισμός οικοδομικής και ρυμοτομικής γραμμής 
στον οικισμό Πλάκας του Δήμου Λεωνιδίου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τον Ν.2503/1997 (Φ.Ε.Κ. 107 Α) «Διοίκηση, οργάνω¬ 
ση, στελέχωση Περιφέρειας...» 

2. Τον Ν.2647/22.10.1998 (Φ.Ε.Κ. 237 Α) 

3. Την υπ’ αριθμ. 75724/1151/30.12.1983 Υ.Α. (Φ.Ε.Κ. 
767Β) όπως τροποποιήθηκε με την 81960/2578/1989 Υ.Α. 
(Φ.Ε.Κ. 897Β) 

4. Τις υπ’ αριθμ. 2489/ΠΕ/25.1.2000, 547/7.3.2001, 
3682/21.12.2001 και 1616/6.6.2002 αποφάσεις Γ.Γ. Περι¬ 
φέρειας Πελοποννήσου για συγκρότηση Περιφερειακού 
Σ.Χ.Ο.Π. στη Δ/νση ΠΕ.ΧΩ. Πελοποννήσου 

5. Τον Ν.2831/2000 άρθρο 29 (Φ.Ε.Κ 140Α) «Τροποποί¬ 
ηση των διατάξεων του Ν1577/1985 και άλλες πολεοδο- 
μικές διατάξεις» 

6. Τον Ν.3044/2002 (Φ.Ε.Κ. 197 Α) «Μεταφορά του συ¬ 
ντελεστή δόμησης και άλλες πολεοδομικές ρυθμίσεις» 

7. Τον Ν.3212/2003(Φ.Ε.Κ.308Α) 

8. Το Β.Δ. 27.1.1914 (ΦΕΚ 21 Α) για το διάγραμμα καθο¬ 
ρισμού των οικοδομικών τετραγώνων. 

9. Το ΠΔ της 19.5.1999 (ΦΕΚ 353 Δ) περί καθορισμού 
Ζώνης Αιγιαλού - Παραλίας. 

10. Την υπ’ αριθμ. 52/2000 ομόφωνη απόφαση του Δη¬ 
μοτικού Συμβουλίου του Δήμου Λεωνιδίου. 


11. Την υπ’ αριθμ. 1614/24.3.2004 βεβαίωση του Δήμου 
Λεωνιδίου για την επικαιροποίηση της προηγούμενης υπ’ 
αριθμ. 52/2000 απόφασης και ότι κατ’ αυτής ουδεμία έν¬ 
σταση υποβλήθηκε. 

12. Το Πρακτικό 3/31.3.2004 θέμα 1° εκτός ημερήσιας 
διάταξηςτου Περιφερειακού Σ.Χ.Ο.Π., αποφασίζουμε: 

Την έγκριση του εν λόγω αιτήματος για τον καθορισμό 
της οικοδομικής και ρυμοτομικής γραμμής οικοδομικού 
τετραγώνου στην περιοχή Πλάκας του Δήμου Λεωνιδίου 
σύμφωνα με το θεωρημένο σε κλίμακα 1 : 200 συνημμένο 
τοπογραφικό διάγραμμα και συγκεκριμένα το κλείσιμο 
του οικοδομικού τετραγώνου με την γραμμή που καθορί¬ 
ζεται από τα σημεία Ε' και Δ' δεδομένου ότι η εν λόγω πρό¬ 
ταση δικαιολογείται από το γεγονός της μεγάλης υψομε¬ 
τρικής διαφοράς που παρουσιάζεται μεταξύ του επαρ¬ 
χιακού δρόμου και των αποτυπωμένων ιδιοκτησιών. 

Με την παρούσα δεν προκαλείται δαπάνη σε βάρος του 
κρατικού προϋπολογισμού ή του προϋπολογισμού του οι¬ 
κείου Ο.Τ.Α. 

Κατά της απόφασης αυτής επιτρέπονται προσφυγές 
στον Υπουργό ΠΕ.ΧΩ.ΔΕ. μέσα σε 30 ημέρες από την 
ημερομηνία δημοσίευσής της. 

Η απόφαση αυτή μαζί με τα συνημμένο τοπογραφικό 
διάγραμμα να δημοσιευτεί στην Εφημερίδα της Κυβερνή- 
σεως. 

Τρίπολη, 17 Μάίου 2004 

Η Γενική Γραμμάτεας Περιφέρειας 
ΑΓΓΕΛΑ ΑΒΟΥΡΗ 

Αριθ. 564 (3) 

Αναγνώριση οδού στο Δημοτικό Διαμ/σμα Μελενικιτσίου 
του Δήμου Σκοτούσσας Ν. Σερρών που συνδέει τον 
οικισμό Μελενικιτσίου με την Διεθνή οδό Σερρών - 
Προμαχώνα, σαν κύρια Δημοτική, σύμφωνα με τις 
διατάξεις της παρ. 2 του άρθρου 1 του Π. Δ/τος της 
24.5.1985 (ΦΕΚ270Δ/1985). 

Ο ΝΟΜΑΡΧΗΣ ΣΕΡΡΩΝ 

Έχοντας υπ όψη: 

1) Τις διατάξεις του Π.Δ/γματος 209/1998 (ΦΕΚ 169Α) 
«Λήψη μέτρων για την ασφάλεια της υπεραστικής συ¬ 
γκοινωνίας» και ειδικότερα το άρθρο 2, όπου στην παρ. 2ζ 
ορίζεται: οι κύριες δημοτικές ή κοινοτικές οδοί χαρακτη¬ 
ρίζονται με απόφαση του Νομάρχη και είναι οι δημοτικές 
και κοινοτικές οδοί που εξυπηρετούν την υπεραστική συ¬ 
γκοινωνία. 

2) Τις διατάξεις του Ν.3155/1955 (ΦΕΚ 63 Α) «Περί κα¬ 
τασκευής και συντηρήσεως οδών» και ειδικότερα το άρ¬ 
θρο 4 το οποίο ορίζει: «Δημοτικοί και Κοινοτικοί οδοί είναι 
αι οδοί αι εξυπηρετούσαι τας πάσης φύσεως ανάγκας τί¬ 
νος Δήμου ή μιας Κοινότητος εντός των διοικητικών ορίων 
αυτών». 

3) Τις διατάξεις του Π.Δ/τος 24.5.1985 (ΦΕΚ 270Δ) 
«Τροποποίηση των όρων και περιορισμών δόμησης των 
γηπέδων των κειμένων εκτός ρυμοτομικού σχεδίου ....» 
και ειδικότερα το άρθρο 1, παρ. 2, που ορίζει: «Ως δημο¬ 
τικοί ή κοινοτικοί οδοί για την εφαρμογή του παρόντος θε¬ 
ωρούνται οι οδοί που ενώνουν οικισμούς του αυτού δή¬ 
μου ή κοινότητας μεταξύ των ή οικισμούς ομόρων δήμων 
ή κοινοτήτων ή με Διεθνείς, Εθνικές και Επαρχιακές 
οδούς...» 

4) Την Εγκ. ΜΝ2/5563/Β6/25.9.1984. 

5) Την από 13.2.2004 αίτηση του ενδιαφερομένου με το 
συνημμένο απόσπασμα χάρτη ΓΥΣ, σε κλίμακα 1 : 5.000, 


που υπογράφεται από τον Καλφόπουλο Νικ. - Τοπ/φο 
Μηχ/κό και τη συνημμένη τεχνική έκθεση. 

6) Τη με αριθ. πρωτ. 708/9.2.2004 βεβαίωση του Δήμου 
Σκοτούσας. 

8) Την υπ αριθ. 06/Πρακτ. 2/7.4.2004 γνωμοδότηση του 
Συμβουλίου ΧΟΠ Ν. Σερρών. 

9) Τις διατάξεις του άρθρου 29Ατου Ν.1558/1985 που 
προστέθηκαν με το άρθρο 27 του Ν.2081/1992, αποφασί¬ 
ζουμε: 

1. Αναγνωρίζεται η Δημοτική οδός που συνδέει το Δημ. 
Διαμ/σμα Μελενικιτσίου με την Διεθνή Οδό Σερρών - 
Προμαχώνα και συγκεκριμένα τους δύο (2) κλάδους ει¬ 
σόδου - εξόδου, που εξυπηρετούν τη σύνδεση του οικι¬ 
σμού Μελενικιτσίου του Δήμου Σκοτούσας Ν. Σερρών με 
την Διεθνή οδό Σερρών - Προμαχώνα και εξυπηρετεί την 
υπεραστική συγκοινωνία, από το σημείο Α μέχριτο Β, που 
είναι σημεία ένωσης της με την παλαιά χάραξη της Δ.Ο. 
Σερρών - Προμαχώνα, σαν κύρια δημοτική, σύμφωνα με 
τις διατάξεις της παρ. 2 του άρθρου 1 του Π. Δ/τος της 
24.5.1985 (ΦΕΚ270Δ/85), όπως αυτή φαίνεται με στοιχεία 
Α Β στο τοπογραφικό διάγραμμα με κλίμακα 1:5.000 που 
συνοδεύει την απόφαση αυτή. 

2. Η απόφαση αυτή μαζί με το τοπογραφικό διάγραμμα, 
με κλίμακα 1:5000, που τη συνοδεύει να δημοσιευθούν 
στην εφημερίδα της Κυβερνήσεως, έχοντας ισχύ απάτην 
δημοσίευσή τους. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του Δήμου 
Σκοτούσσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 11 Μάΐου 2004 
Ο Νομάρχης 

ΚΩΝΣΤΑΝΤΙΝΟΣ ΠΑΠΑΠΑΝΑΓΙΩΤΟΥ 

